**- POZIV -**

- UČITELJIMA, NASTAVNICIMA, PROFESORIMA

I OSTALOM STRUČNOM OSOBLJU

OSNOVNIH I SREDNJIH ŠKOLA U REPUBLICI HRVATSKOJ –

U Zagrebu, 08. svibnja 2020. godine

**UDRUGA RODITELJA KORAK PO KORAK I COFACE FAMILIES EUROPE VAS POZIVAJU NA WEBINARE U OKVIRU MEĐUNARODNE ONLINE KONFERENCIJE “DIGITAL CITIZENSHIP BREAKFAST BYTES“ OD 11. DO 20. SVIBNJA 2020. GODINE.**

U ponedjeljak, **18. svibnja 2020. godine Udruga roditelja Korak po korak održat će međunarodni webinar na temu stvaranja BullyFree okruženja za djecu i mlade** na međunarodnoj online konferenciji “Digital Citizenship Breakfast Bytes“ s početkom u 9.30 sati, te dati svoj doprinos stvaranju boljeg digitalnog okruženja za djecu.

U okviru obilježavanja Međunarodnog dana obitelji, **Udruga roditelja Korak po korak** i mreža europskih organizacija **COFACE Families Europe organiziraju seriju od osam webinara na temu digitalnog građanstva pod nazivom “Digital Citizenship Breakfast Bytes”**. **Internetski webinari “Breakfast Bytes” će se održavati od 11. do 20. svibnja 2020. godine** s ciljem povećanja kritičkog razmišljanja i razumijevanja digitalnog okruženja. Predviđeno trajanje svih webinara je 90 minuta, a započet će u 9.30 sati.

**Sudjelovanje na online konferenciji “Digital Citizenship Breakfast Bytes“ je BESPLATNO.**

**Ukoliko želite sudjelovati na webinarima, trebate se samo prijaviti tako što ćete ispuniti online obrazac.**

**Možete to učiniti [ovdje:](https://us02web.zoom.us/webinar/register/5015876531611/WN_fYcLhQvmTcelTYczpmBPxg)**

Link za registraciju: <https://us02web.zoom.us/webinar/register/5015876531611/WN_fYcLhQvmTcelTYczpmBPxg>

**VIŠE O KONFERENCIJI “DIGITAL CITIZENSHIP BREAKFAST BYTES“ - 11. 05. do 20. 05. 2020.**

Prije nego je nastupila epidemiološka situacija izazvana koronavirusom, konferencija “Digital Citizenship Breakfast Bytes” trebala je biti održana u svibnju u Zagrebu u svibnju pod nazivom "Digital citizenship – myth or reality", te je bila organizirana u suradnji Udruge roditelja Korak po korak i mreže europskih organizacija COFACE Families Europe. **Cilj konferencije je podići svijest o utjecaju digitalizacije na djecu i roditelje te dati preporuke za sigurnije odrastanje.** Zagrebačka konferencija je trebala okupiti brojne stručnjake u području zaštite prava djece i obitelji, te je planirano sudjelovanje 20 sudionika iz Hrvatske te još 80 sudionika iz drugih Europskih zemalja (predstavnici organizacija članica COFACE). Slijedom epidemiološke situacije zagrebačka konferencija je otkazana te je njeno održavanje prilagođeno digitalnom formatu u obliku 8 internetskih webinara.

Dodatno potaknuto pandemijom i društvenom adaptacijom na epidemiološku situaciju, uključujući opće zaključavanje u stambene prostore, izolaciju i karantenu, digitalizacija, digitalni alati i osposobljavanje za digitalno građanstvo postaju sastavnim dijelom gotovo svih strukturalnih dijelova društva – od školskog sustava i pružanja obrazovnih usluga, sustava zdravstva i socijalne skrbi, trgovine pa sve do provođenja slobodnog vremena i društvenih veza i mreža. **Zato će govornici u sklopu osam webinara pristupiti digitalnom građanstvu iz različitih perspektiva, nacionalnih konteksta i sektora, a obrađivat će teme kao što su internetsko zlostavljanje djece i sigurnost djece na internetu, digitalizacija škola i školskog sustava, digitalne igre, digitalni marketing i druge važne teme u sklopu suvremenog obrazovanja za digitalno građanstvo i podrške obitelji.** Online konferenciju “Digital Citizenship Breakfast Bytes“ će video obraćanjem otvoriti izvršna potpredsjednica Europske komisije Margrethe Vestager.

Više informacija možete pročitati na mrežnoj i službenoj Facebook stranici Udruge roditelja Korak po korak <http://www.udrugaroditeljakpk.hr/> i <https://hr-hr.facebook.com/UR.KpK>, te na mrežnim stranicama COFACE Families Europe <http://www.coface-eu.org/> .

**Molimo Vas da informaciju o održavanju konferencije “Digital Citizenship Breakfast Bytes“ podijelite s Vašim kolegama i suradnicima te roditeljima učenika kroz objavu najave na mrežnim i/ili Facebook stranicama Vaše škole kako bismo zajedno omogućili što veći pristup ovom suvremenom obrazovnom događaju i zajedno doprinijeli stvaranju zdravog digitalnog okruženja za djecu, mlade i obitelji.**

*Detaljni opis programa konferencije “Digital Citizenship Breakfast Bytes“ dostavljamo Vam u prilogu.*

*Prijedlog moguće mrežne ili Facebook objave pronađite na sljedećoj stranici.*

Unaprijed Vam zahvaljujemo.

Srdačan pozdrav,

Udruga roditelja Korak po korak

\*\*\*

*Udruga roditelja Korak po korak već dugi niz godina svojim djelovanjem nastoji utjecati na promjene u društvu kroz zagovaračke aktivnosti te sudjelovanje u kreiranju javnih politika. Od 2014. godine, Udruga je redovni član COFACE Families Europe – mreže koja okuplja organizacije civilnog društva iz cijele Europe s ciljem zagovaranja prava obitelji, praćenja provedbe obiteljske i socijalne politike u državama članicama, te kreiranja preporuka na europskoj razini.*

*Kroz aktivnosti u okviru COFACE-a, Udruga sudjeluje i u zagovaračkim aktivnostima na europskoj razini.*

*Sudjelovanjem na online konferenciji “Digital Citizenship Breakfast Bytes“, Udruga roditelja Korak po korak nastavlja zagovarati prava djece i obitelji na nacionalnoj i europskoj razini kroz pristup promicanja obrazovanja i osnaživanja obitelji kako bi se izgradilo zdravo i sigurno digitalno okruženje za djecu i obitelji.*

*Mrežna stranica Udruge roditelja Korak po korak:* [*http://www.udrugaroditeljakpk.hr/*](http://www.udrugaroditeljakpk.hr/)

*Uskoro nas pratite na novoj mrežnoj stranici:* [*https://urkpk.org/*](https://urkpk.org/) *.*

*Facebook stranica Udruge roditelja Korak po korak:* [*https://hr-hr.facebook.com/UR.KpK*](https://hr-hr.facebook.com/UR.KpK)

PRIJEDLOG OBJAVE ZA MREŽNU/FACEBOOK STRANICU VAŠE ŠKOLE

**SERIJA OD OSAM MEĐUNARODNIH WEBINARA O ZDRAVIJEM I SIGURNIJEM DIGITALNOM OKRUŽENJU ZA DJECU I OBITELJI**

TKO? Udruga roditelja Korak po korak i COFACE Families Europe vas pozivaju da se pridružite međunarodnoj online konferenciji “Digital Citizenship Breakfast Bytes“ od 11. - 20. svibnja 2020. godine.

ŠTO? KADA? U ponedjeljak, **18. svibnja 2020. godine Udruga roditelja Korak po korak održat će međunarodni “Breakfast Byte” webinar na temu stvaranja BullyFree okruženja za djecu i mlade** na međunarodnoj online konferenciji “**Digital Citizenship Breakfast Bytes**“ **s početkom u 9.30 sati**, te dati svoj doprinos stvaranju boljeg digitalnog okruženja za djecu.

Internetski webinari “Breakfast Bytes” će se održavati **od 11. do 20. svibnja 2020. godine** s ciljem povećanja kritičkog razmišljanja i razumijevanja digitalnog okruženja. Predviđeno trajanje svih webinara je 90 minuta, a započet će u 9.30 sati.

ZAŠTO? Pandemija i društvena adaptacija na epidemiološku situaciju dodatno je učinila digitalizaciju, digitalne alate i obrazovanje za digitalno građanstvo sastavnim i nužnim dijelom gotovo svih sektora društva – od školskog sustava i pružanja obrazovnih usluga, sve do aktivnosti provođenja slobodnog vremena te društvenih veza i mreža.

U sklopu 8 webinara s međunarodnim sudjelovanjem obrađivat će se teme kao što su internetsko zlostavljanje djece i sigurnost djece na Internetu, digitalizacija škola i školskog sustava, digitalne igre, digitalni marketing i druge važne teme u sklopu suvremenog obrazovanja za digitalno građanstvo i podrške obitelji. Online konferenciju “Digital Citizenship Breakfast Bytes“ obraćanjem putem videa otvorit će izvršna potpredsjednica Europske komisije gđa. Margrethe Vestager.

KAKO? Sudjelovanje na online konferenciji “Digital Citizenship Breakfast Bytes“ je BESPLATNO. Ukoliko želite sudjelovati na webinarima, trebate se samo prijaviti tako što ćete ispuniti online obrazac na registracijskom linku.

GDJE? Link za registraciju:

<https://us02web.zoom.us/webinar/register/8315876531535/WN_fYcLhQvmTcelTYczpmBPxg>

VIŠE INFORMACIJA: [*http://www.udrugaroditeljakpk.hr/*](http://www.udrugaroditeljakpk.hr/)*,* [*https://hr-hr.facebook.com/UR.KpK*](https://hr-hr.facebook.com/UR.KpK)